РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 02

от извънредното заседание на комисия ”Управление на собствеността”
към Пленума на Висшия съдебен съвет, проведено на 17.01.2019 г.

Днес, 17.01.2019 г., четвъртък, от 11,40 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков						                       ЧЛЕНОВЕ:  Огнян Дамянов
                                                                                       Пламена Цветанова
                                                                                       Боян Новански

	ОТСЪСТВАТ: Олга Керелска и Стефан Гроздев

           От администрацията на ВСС присъства: Красимира Василева – началник отдел „Правно обслужване и нормативна дейност“, дирекция „Правна“ в АВСС.

І. Инвестиционна дейност 

1. ОТНОСНО: Определяне на изпълнител за извършване на общ анализ на цена на всички основни пера с обосновка за необходимите разходи за извършване на СМР и доставка на необходимото оборудване /обем и вид на работата на основните дейности и техните поддейности/ за нуждите на ВСС, за изпълнение на обществена поръчка с предмет: „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ОПРЕДЕЛЯ за изпълнител на услуга за извършване на общ анализ на цена на всички основни пера с обосновка за необходимите разходи за извършване на СМР и доставка на необходимото оборудване /обем и вид на работата на основните дейности и техните поддейности/ за нуждите на ВСС, за изпълнение на обществена поръчка с предмет: „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура“  „БИ ЕС ПРОЕКТ“ ЕООД, с предложена цена в размер на 29 900 /двадесет и девет хиляди и деветстотин/ лева без ДДС и 35 880 /тридесет и пет хиляди осемстотин и осемдесет/ лева с ДДС и срок на извършване на услугата – 20 /двадесет/ работни дни.

Мотиви: От представените от „БИ ЕС ПРОЕКТ“ ЕООД документи е видно, че фирмата  е участвала в проектирането на различни видове промишлени сгради и комплекси. Проектирала е сгради в общините Разлог, Етрополе, Свиленград, Тетевен, Пещера, Костенец, Перник, Столична община – район „Красно село“, Карнобат, Челопеч и Долна Митрополия, поради което комисията счита, че фирмата разполага с достатъчно опит в областта на възникналата за възложителя потребност.
„БИ ЕС ПРОЕКТ“ ЕООД е регистрирана проектантска организация с удостоверение от КИИП с регистрационен № 0334ПБ, със сертификати: ISO 9001:2015 – Сертификат за управление на качеството с регистрационен № 18101092813, издаден от TQV Certification Services Private Limited. Издаден на 28.08.2018 г. Валиден до 27.09.2019 г.
ISO 14001:2015 – Сертификат за управление на качеството с регистрационен № 181010928136, издаден от TQV Certification Services Private Limited. Издаден на 28.08.2018 г. Валиден до 27.09.2019 г.
ISO 18001:2007 – Сертификат за управление на качеството с регистрационен № 181010928137 OHSAS, издаден от TQV Certification Services Private Limited. Издаден на 28.08.2018 г. Валиден до 27.09.2019 г.

1.2.	ИЗПРАЩА решението по т.1.1 от настоящия протокол на Комисия „Бюджет и финанси“ към Пленума на ВСС, за съгласуване на разхода.

1.3.	ВЪЗЛАГА на дирекция „Управление на собствеността на съдебната власт“ съвместно с дирекция „Правна“, отдел „Обществени поръчки“ в АВСС да изготвят проект на договор, който да бъде сключен с определения изпълнител. Изготвеният и съгласуван проект на договор, ведно с решението на Комисия „Бюджет и финанси“ към Пленума на ВСС относно съгласуването на разхода да бъдат включени в дневен ред за следващото заседание на Комисията, насрочено за 23.01.2019 г. 

1.4.	ИЗПРАЩА решението по т. 1.3 чрез Главния секретар на ВСС на  дирекция „Управление на собствеността на съдебната власт“ и на дирекция „Правна“, отдел „Обществени поръчки“  в АВСС, за предприемане на съответните действия.

1.5.	Предлага на Пленума На Висшия съдебен съвет да вземе следното решение:

ВЪЗЛАГА на представляващия Висшия съдебен съвет да сключи договор с „БИ ЕС ПРОЕКТ“ ЕООД за извършване на общ анализ на цена на всички основни пера с обосновка за необходимите разходи за извършване на СМР и доставка на необходимото оборудване /обем и вид на работата на основните дейности и техните поддейности/ за нуждите на ВСС, за изпълнение на обществена поръчка с предмет: „Проектиране, основен ремонт и преустройство на част от имот – публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура“, на стойност 29 900 /двадесет и девет хиляди и деветстотин/ лева без ДДС и 35 880 /тридесет и пет хиляди осемстотин и осемдесет/ лева с ДДС и срок на извършване на услугата – 20 /двадесет/ работни дни.

1.6. ВНАСЯ предложението като редовна точка в следващото редовно заседание на Пленума на Висшия съдебен съвет,  след проведеното съгласуване с Комисия „Бюджет и финанси“ към Пленума на ВСС.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/      ЕВГЕНИ ДИКОВ